ভোটের আগে চাঞ্চল্য ভাঙড়ে, উদ্ধার বিপুল পরিমাণ তাজা বোমা!

ওয়েব ডেস্ক : পশ্চিমবঙ্গে আসন্ন বিধানসভা নির্বাচন (West Bengal Assembly Election 2026)। কিন্তু তার আগেই চাঞ্চল্য ছড়াল ভাঙড়ে (Bhangar)। নতুন থানার উদ্বোধনের আগেই বিপুল পরিমাণ তাজা বোমা (Bomb) উদ্ধারের ঘটনা ঘটে গেল। এই ঘটনায় দু’জনকে এই ঘটনায় দু’জনকে গ্রেফতার (Arrest) করল পুলিশ (Police)।

পুলিশ সূত্রে খবর, গোপন সূত্রে খবর পেয়ে উত্তর কাশীপুর পুলিশ (Police) স্টেশনের আধিকারিকরা গোপন সূত্রে খবর পেয়ে বানিয়াড়া গ্রামে অভিযান চালান। সেখানে সামিম খান নামে এক ব্যক্তির বাড়ি থেকে ২৮টি তাজা বোমা উদ্ধার হয় বলে খবর। সঙ্গে উদ্ধার করা হয় একটি দেশি বন্দুকও। বুধবার উত্তর কাশীপুর থানা ভেঙে বিজয়গঞ্জ বাজার থানা তৈরি করা হয়েছে। তা উদ্বোধনের আগে বড় সাফল্য। পুলিশ সূত্রের খবর, অভিযুক্ত আইএসএফ কর্মী।

আরও খবর : অকাল বৃষ্টিতে নেমেছে তাপমাত্রা, দীর্ঘস্থায়ী হবে বসন্তের আমেজ?

ঘটনায় আতঙ্ক ছড়িয়েছে স্থানীয় বাসিন্দাদের মধ্যে। এই ঘটনায় ইতিমধ্যেই মোট দু’জনকে গ্রেফতার করেছে পুলিশ (Police)। সামিম খানের পাশাপাশি গ্রেফতার শেখ হাকিম নামে অন্য অভিযুক্তকে। অভিযুক্ত আইএসএফ নেতা বলে সূত্রের খবর। পুলিশ তদন্তে জানতে পেরেছে, বাড়ির রান্নাঘরে প্লাস্টিকের ড্রামে বোমাগুলি রাখা ছিল, আর বন্দুকটি বস্তার মধ্যে লুকোনো ছিল। অভিযোগ, কয়েকদিন আগেই হাকিম অস্ত্রগুলি এনে সেখানে মজুত করে।

ঘটনাকে কেন্দ্র করে রাজনৈতিক চাপানউতোর শুরু হয়েছে। ক্যানিং পূর্বের বিধায়ক সওকত মোল্লা এই বোমা উদ্ধারের ঘটনায় আইএসএফকেই দায়ী করেছেন। পুলিশ পুরো ঘটনার তদন্ত শুরু করেছে। ঘটনায় আর কারা জড়িত তা খতিয়ে দেখছে পুলিশ।